CELEX: 32021D0022
Language: el
Date: 2020-12-16 00:00:00
Title: Απόφαση (ΚΕΠΠΑ) 2021/22 της Επιτροπής Πολιτικής και Ασφάλειας της 16ης Δεκεμβρίου 2020 σχετικά με τον διορισμό Αρχηγού αποστολής της αποστολής CSDP της Ευρωπαϊκής Ένωσης στον Νίγηρα (EUCAP Sahel Niger) (EUCAP Sahel Niger/2/2020)

12.1.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 9/1
               
            
         ΑΠΟΦΑΣΗ (ΚΕΠΠΑ) 2021/22 ΤΗΣ ΕΠΙΤΡΟΠΗΣ ΠΟΛΙΤΙΚΗΣ ΚΑΙ ΑΣΦΑΛΕΙΑΣ
         της 16ης Δεκεμβρίου 2020
         σχετικά με τον διορισμό Αρχηγού αποστολής της αποστολής CSDP της Ευρωπαϊκής Ένωσης στον Νίγηρα (EUCAP Sahel Niger) (EUCAP Sahel Niger/2/2020)
         Η ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
         Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 38 τρίτο εδάφιο,
         Έχοντας υπόψη την απόφαση 2012/392/ΚΕΠΠΑ του Συμβουλίου, της 16ης Ιουλίου 2012, για την αποστολή CSDP της Ευρωπαϊκής Ένωσης στο Νίγηρα (EUCAP Sahel Niger) (1) και ιδίως το άρθρο 9 παράγραφος 1,
         Έχοντας υπόψη την πρόταση του Ύπατου Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
         Εκτιμώντας τα ακόλουθα:
         
                     (1)
                  
                  
                     Δυνάμει της απόφασης 2012/392/ΚΕΠΠΑ, η Επιτροπή Πολιτικής και Ασφάλειας (ΕΠΑ) εξουσιοδοτείται, σύμφωνα με το άρθρο 38 τρίτο εδάφιο της Συνθήκης, να λαμβάνει τις σχετικές αποφάσεις για την άσκηση του πολιτικού ελέγχου και της στρατηγικής καθοδήγησης της αποστολής CSDP της Ευρωπαϊκής Ένωσης στο Νίγηρα (EUCAP Sahel Niger), συμπεριλαμβανομένης της απόφασης διορισμού του Αρχηγού αποστολής.
                  
               
                     (2)
                  
                  
                     Στις 2 Μαΐου 2018, η ΕΠΑ εξέδωσε την απόφαση (ΚΕΠΠΑ) 2018/726 (2), με την οποία διορίστηκε Αρχηγός αποστολής της EUCAP Sahel Niger ο κ. Frank VAN DER MUEREN από την 1η Μαΐου 2018.
                  
               
                     (3)
                  
                  
                     Στις 7 Σεπτεμβρίου 2020, το Συμβούλιο εξέδωσε την απόφαση (ΚΕΠΠΑ) 2020/1254 (3) για την τροποποίηση της απόφασης 2012/392/ΚΕΠΠΑ και την παράταση της αποστολής της EUCAP Sahel Niger έως τις 30 Σεπτεμβρίου 2022.
                  
               
                     (4)
                  
                  
                     Στις 29 Σεπτεμβρίου 2020, η ΕΠΑ εξέδωσε την απόφαση (ΚΕΠΠΑ) 2020/1403 (4) για την τροποποίηση της απόφασης (ΚΕΠΠΑ) 2018/726 για τον καθορισμό της 15ης Ιανουαρίου 2021 ως ημερομηνίας λήξης της θητείας του κ. Frank VAN DER MUEREN ως Αρχηγού αποστολής της EUCAP Sahel Niger.
                  
               
                     (5)
                  
                  
                     Στις 11 Δεκεμβρίου 2020, ο Ύπατος Εκπρόσωπος της Ένωσης για θέματα εξωτερικής πολιτικής και πολιτικής ασφαλείας πρότεινε τον διορισμό της κας Antje PITTELKAU ως Αρχηγού αποστολής της EUCAP Sahel Niger από τις 16 Ιανουαρίου 2021 έως τις 15 Ιανουαρίου 2022,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η κα Antje PITTELKAU διορίζεται Αρχηγός αποστολής της αποστολής CSDP της Ευρωπαϊκής Ένωσης στο Νίγηρα (EUCAP Sahel Niger) από τις 16 Ιανουαρίου 2021 έως τις 15 Ιανουαρίου 2022.
         
         
            Άρθρο 2
            Η παρούσα απόφαση αρχίζει να ισχύει από την ημερομηνία της έκδοσής της.
            Εφαρμόζεται από τις 16 Ιανουαρίου 2021.
         
         
            Βρυξέλλες, 16 Δεκεμβρίου 2020.
            
               
                  Για την Επιτροπή Πολιτικής και Ασφάλειας
               
               
                  Η Πρόεδρος
               
               S. FROM-EMMESBERGER
            
         
         
            (1)  ΕΕ L 187 της 17.7.2012, σ. 48.
         
            (2)  Απόφαση (ΚΕΠΠΑ) 2018/726 της Επιτροπής Πολιτικής και Ασφάλειας, της 2ας Μαΐου 2018, για τον διορισμό αρχηγού της αποστολής ΚΠΑΑ της Ευρωπαϊκής Ένωσης στο Νίγηρα (EUCAP Sahel Niger) (EUCAP Sahel Niger/1/2018) (ΕΕ L 122 της 17.5.2018, σ. 32).
         
            (3)  Απόφαση (ΚΕΠΠΑ) 2020/1254 του Συμβουλίου, της 7ης Σεπτεμβρίου 2020, που τροποποιεί την απόφαση 2012/392/ΚΕΠΠΑ για την αποστολή CSDP της Ευρωπαϊκής Ένωσης στο Νίγηρα (EUCAP Sahel Niger) (ΕΕ L 294 της 8.9.2020, σ. 3).
         
            (4)  Απόφαση (ΚΕΠΠΑ) 2020/1403 της Επιτροπής Πολιτικής και Ασφάλειας της 29ης Σεπτεμβρίου 2020 με την οποία τροποποιείται η απόφαση (ΚΕΠΠΑ) 2018/726 για τον διορισμό αρχηγού της αποστολής ΚΠΑΑ της Ευρωπαϊκής Ένωσης στον Νίγηρα (EUCAP Sahel Niger) (EUCAP Sahel Niger/1/2020) (ΕΕ L 324 της 6.10.2020, σ. 63).